**Vízgazdálkodási Társulatok Országos Szövetsége Professional Project Kft**

 **(VTOSZ) (PP Kft)**

**Javaslat :**

 **Vízgazdálkodási Társulatok számára költségigény elszámolás folyamatával kapcsolatban:**

**Előzmények:**

Az értekezlet résztvevői előtt ismert , hogy nagyrészt megtörtént a vízgazdálkodásról szóló 1995.évi LVII. törvény (a továbbiakban Vgtv.) alapján a vizitársulatoktól a vízügyi igazgatóságok részére átadásra kerülő forgalomképes állami tulajdonban lévő vizek és vizilétesítmények birtokba adási megállapodásainak aláírása.

A társulatok egy része- a mai értekezlet résztvevői - költségtérítési igényüket rögzítették a Magyar Nemzeti Vagyonkezelő Zrt felé abból a célból , hogy ezen igények kerüljenek megtérítésre miközben a közszolgáltatási feladatok ellátása ma már a MÁ által van biztosítva.

A Magyar Nemzeti Vagyonkezelő Zrt (továbbiakban: MNV Zrt) illetékesének tájékoztatása szerint a költségtérítési igényeket a Társulatok előterjesztették egyúttal a jogfenntartó nyilatkozataikat is megtették.

.Ugyancsak szerepel a tájékoztatásban hogy az igényekkel kapcsolatosan NGM, NFM egyeztetések vannak folyamatban, csak ezeket követően várhatók döntések.

**E döntések segítése érdekében:**

A VTOSZ és a PP Kft kapcsolatban áll az MNV Zrt-vel , társulati felkérés alapján aktívan részt kíván venni az említett tárcaegyeztetéseken is abból a célból, hogy az igények mielőbb rendezésre kerüljenek.

Célszerűnek látszik és előzetes tájékozódás szerint az MNV Zrt részéről kedvező fogadtatásra számíthat , hogy az igények rendezése egységesített eljárásrend alapján , időben összehangoltan a Társulatok részéről koordinált módon úgymond – -„intézményesen”- történjen.

Ennek érdekében a VTOSZ és a PP Kft többirányú együttműködésről kötött szerződést.Ennek egyik fontos tartalmi eleme az a közös jogi, gazdasági és műszaki koordinációs tevékenységi szándék mely biztosíthatja, hogy az igényérvényesítési eljárások a lehető legrövidebb időn belül pozitív eredményre vezessenek, ezzel a Társulatok anyagi nehézségei mielőbb csökkenjenek.

Az együttműködés során a Társulati igények érvényesítése , az MNV Zrt vel valamint az érintett tárcákkal történő rendezési megállapodások előkészítése összefogottan időben hatékonyabban n történhet a szükséges egyeztetések közbeiktatásával.

**Gyakorlati megvalósíthatóság:**

Az együttműködésben résztvevő VTOSZ és a PP Kft elvi szerződéses ajánlatot készített elő melynek megrendelői oldala minden esetben az érintett Társulat a megbízotti oldalon pedig a VTOSZ és a PP Kft szerepel.

Az együttműködő VTOSZ és PP Kft folyamatosan a lehetséges módon csoportokba rendezve készítik elő az MNV Zrt részére a költségigények rendezésének dokumentumait ezzel a döntéshozatali mechanizmust segítve, lényegében felgyorsítva.(Ügycsoportokról születő döntések, érvényesülő intézményesség)

 **Munkamódszer: (a VTOSZ-PP Kft és társulatok közti szerződés szerint.)**

A Szerződő felek előtt ismert az érintett társulat előterjesztett költségtérítési igények mértéke és tartalma .

Az együttműködő VTOSZ és PP Kft felkérésre az előzmények azonnali áttekintését követően szerződéses ajánlatot tesz az egyes érintett társulatoknak. (Az elvi ajánlat alapján.)

Amennyiben a szerződés létrejön a szerződők együttműködésével de a VTOSZ –PP Kft konkrét részvételével el kell végezni a költségigény érvényesítéséhez szükséges koordinációs és előkészítési feladatokat az adott Társulat vonatkozásában.

A feladatok ellátásában az érintett társulat munkaszervezete is részt vesz .

Az együttműködő VTOSZ-PP Kft az MNV Zrt-vel történő szoros kapcsolattartás alapján maga is szerkeszt iratokat melyet továbbításra ill aláírásra ad át az érintett Társulatnak és azt koordináltan építi be az igény érvényesítési folyamatba .

Az együttműködő VTOSZ-PP Kft a szerződés alapján kompetens szakértőként részt vesz az egyes Társulatok a témára vonatkozó értekezletein a külsős egyeztetéseken és tárgyalásokon.

Az együttműködő VTOSZ-PP Kft az adott eljárás ( vagy eljárások ) teljes tartama alatt támogató tevékenységet biztosít a Társulatok számára ,egyben konkrét kapcsolatot tart a tulajdonosi joggyakorló MNV Zrt –vel is.

A társulati költségigény részleges de lehetőleg teljes eredményes megvédésével a szerződés megszűnik.

A szerződő felek elszámolnak.

A fentiek alapján minden Társulat saját döntése a koordinációban történő részvétel.Az eddigi VTOSZ tapasztalatok azt mutatják , hogy az egységesített képviselet az érdekek érvényesítését kedvezően befolyásolja. Egyidejűleg kijelenthető az is , hogy az MNV Zrt munkájának segítése hasonló hatással bír ezért a fenti javaslat megfontolását ajánljuk a Társulatok figyelmébe.

Göd, 2016. július

 Bardóczy Árpád sk Szegedi Sándor sk

 elnök

 okl építőmérnök

 koordinációs ig Vízgazdálkodási Társulatok Országos Szövetsége

 Professional Project Kft

|  |  |
| --- | --- |
|  |  |